Moskva kutsus Poola seimi üles unustama Teise maailmasõja algust, edastas Delfi.ee ning jätkas, et Smolenski väljakul avaldati kahetsust seoses 23. septembril Poola seimi poolt vastuvõetud resolutsiooniga, mis mõistab hukka 1939. aasta septembris Nõukogude Liidu poolt kordasaadetud agressiooni.    Venemaa välisministeeriumile ei meeldinud, kuidas Poola parlamendi resolutsioonis oli sõnastatud 17. septembril 1939. alanud  "Poola idaalade oma kaitse alla võtmine". Poola oli need valdavalt valgevenelaste ja ukrainlastega asustatud alad saanud 1919-21 Poola-Nõukogude sõja tulemusena.    Ministeeriumi koduleheküljel avaldatud kommentaaris teatakse, et Teise maailmasõja alguse lugu "peab lõpuks olema jäetud ajaloolastele", kuid seimi otsus toob ainult sisse ühekülgust ja politiseeritust niigi mitmes küsimuses määratlemata Vene-Poola suhetesse.    Kommentaaris märgitakse, et Venemaa seisukoht Poolaga suhtlemise  ajaloo küsimustes on juba põhjalikult avaldatud peaminister Vladimir Putini 31. augustil Poola ajalehele Gazeta Wyborcza antud intervjuus.    Vene välisministeeriumi arvates oli Putini intervjuu "selge signaal soovist ehitada koos Poolaga välja konstruktiivne dialoog raksetes ajaloo küsimustest".    Poola seim võttis 23. septembril vastu resolutsiooni, mis mõistis hukka septembris 1939 toimunud Nõukogude Liidu agressiooni, millele järgnes Poola idaalade annekteerimine. Lisaks avastas seim  N. Liidu tegevuses sarnaselt Katõni (Katyń) 1940. aasta sündmustele genotsiidi tunnused.